[pic] | EUROPOS KOMISIJA | Briuselis, 2010.6.30 KOM(2010)351 galutinis KOMISIJOS ATASKAITA Reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais taikymas 2009 m. KOMISIJOS ATASKAITA Reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais taikymas 2009 m. PRATARMė Ši 2009 m. ataskaita teikiama pagal Reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais[1] 17 straipsnio 1 dalį. Šios ataskaitos priede pateikiami paraiškų leisti susipažinti su dokumentais tvarkymo statistiniai duomenys. Šiuo atžvilgiu reikėtų pabrėžti, kad pateikiami tik paraiškų leisti susipažinti su neskelbtais dokumentais statistiniai duomenys; nei jau paskelbtų dokumentų užsakymų, nei paraiškų pateikti informacijos statistika neteikiama. 1. Reglamento Nr. 1049/2001 peržiūra Tarybos informacinė grupė išnagrinėjo 2008 m. balandžio 30 d. Komisijos pateiktą pasiūlymą. 2009 m. kovo 11 d. Europos Parlamentas balsavo už M. Cashman pristatytą Piliečių laisvių, teisingumo ir vidaus reikalų komiteto ataskaitą, kurioje pateikta nemažai Komisijos pasiūlymo pakeitimų. Tačiau Parlamentas atidėjo balsavimą dėl teisėkūros rezoliucijos. Todėl pasiūlymas vis dar svarstomas (pirmojo svarstymo etapas). 2009 m. birželio mėn. išrinkti naujieji Parlamento nariai tęsė su šiuo pasiūlymu susijusį darbą. 2. Registrai ir interneto svetainės 2.1. 2009 m. į Komisijos dokumentų registrą įtraukti 18 063 nauji dokumentai (žr. lentelę priede). 2.2. Reglamento 9 straipsnio 3 dalyje numatyta, kad slapto pobūdžio[2] dokumentai registre registruojami tik dokumentą parengusios institucijos sutikimu. 2009 m. į registrą nebuvo įtrauktas nė vienas slaptas pagal šią nuostatą dokumentas. 2.3. EUROPA serveryje galima rasti tokius svetainės „Skaidrumas ir galimybė susipažinti su dokumentais“ 2009 m. duomenis: Lankytojų skaičius | Apsilankymų skaičius | Peržiūrėtų puslapių skaičius | Iš viso | 44 538 | 61 823 | 84 094 | Vidutiniškai per mėnesį | 3 712 | 5 152 | 7 008 | 3. Bendradarbiavimas su kitomis institucijomis ir valstybėmis narėmis 2009 m. gruodžio 15 d. Tarybai pirmininkavusios Švedijos iniciatyva įvyko reglamento 15 straipsnio 2 dalyje numatyto tarpinstitucinio komiteto politinis posėdis, kuriame svarstytos priemonės sudaryti piliečiams dar palankesnes sąlygas susipažinti su ES institucijų turimais dokumentais. Šiame susirinkime pasiūlyta, kad: 1) kasmet būtų rengiamas bent vienas šio komiteto politinis posėdis, o jo diskusijų rezultatai būtų paskelbiami; 2) šio komiteto darbas būtų grindžiamas institucijų kompetentingų tarnybų atliktu parengiamuoju darbu; 3) šiame komitete būtų svarstomos galimybės: - viename tinklalapyje pateikti visas nuorodas į interneto svetaines, susijusias su galimybe susipažinti su visų trijų institucijų dokumentais; - užtikrinti institucijų viešųjų registrų papildomumą ir taip padaryti juos patogesnius naudoti bei sudaryti palankesnes sąlygas susipažinti su dokumentais; - palaipsniui suderinti institucijų paieškos priemones (siekiant sukurti bendrą paieškos funkciją, būtų galima apsvarstyti pasirengimą ir galimybes parengti bendrą dokumentų indeksavimo metodą); - į PreLex [3] duomenų bazę įtraukti visus teisėkūros procese dalyvaujančių institucijų parengtus dokumentus, kartu atsižvelgiant į galimybę PreLex papildyti Œil [4] duomenimis; - sudaryti palankesnes sąlygas susipažinti su visais konkrečios teisėkūros bylos dokumentais, sujungiant visus tai pačiai teisėkūros bylai priklausančius dokumentus; - atsižvelgiant į pastarąjį punktą, 2010 m. atlikti pirminį ES komunikacijai svarbiausių teisėkūros bylų tyrimą; 4) norėdama sukurti naują elektroninio saugojimo sistemą arba iš esmės pakeisti dabartinę sistemą, institucija atsižvelgtų į poveikį teisei susipažinti su dokumentais ir skatintų įgyvendinti skaidrumo tikslą. Be to, 2009 m. už reglamento įgyvendinimą atsakingos visų trijų institucijų tarnybos toliau keitėsi nuomonėmis teisinio pobūdžio klausimais, susijusiais su reglamento taikymu. 4. Paraiškų leisti susipažinti su dokumentais analizė 4.1. 2009 m. pirminių paraiškų skaičius nepakito (5 055 paraiškos, 2008 m. – 5 197). 4.2. Šiek tiek mažiau pateikta kartotinių paraiškų : 2009 m. užregistruotos 134 paraiškos, 2008 m. – 156.Reikia pažymėti, kad nemažai paraiškų pateikta dėl išsamių su įvairiomis administracinėmis procedūromis susijusių procedūrų bylų. 4.3. Paraiškas suskirsčius pagal interesų sritį , beveik 40 % susijusios su aplinkos, transporto ir energetikos, bendradarbiavimo teisingumo srityje, vidaus rinkos ir konkurencijos klausimais. 4.4. Paraiškas suskirsčius pagal socialinę profesinę kategoriją , pasitvirtino, kad daugiausia paraiškų vėl pateikė akademinės visuomenės atstovai, nors mažiau nei 2008 m. (21,29 % paraiškų, o 2008 m. – 31,03 %). 4.5. Geografinis paraiškų pasiskirstymas nepakito. Beveik 20 % paraiškų pateikė Belgijoje įsisteigę asmenys arba įstaigos, nes čia daug Europos lygmeniu veikiančių įmonių, advokatų kontorų, asociacijų ar NVO. Be to, daugiausia paraiškų gauta iš tankiausiai gyvenamų valstybių narių: Vokietijos, Prancūzijos, Italijos, Ispanijos, Jungtinės Karalystės ir Nyderlandų, kurios pateikė pusę visų paraiškų (49,75 %). Naujų valstybių narių dalis tebėra nedidelė. 5. Teisės susipažinti su dokumentais išimčių taikymas 5.1. Palyginti su 2008 m., padidėjo teigiamų atsakymų pirminiu paraiškų etapu procentinė dalis. 84,23 % atvejų paviešintas visas dokumentas (2008 m. – 82,68 %), 4,11 % atvejų su prašomais dokumentais leista susipažinti iš dalies (2008 m. – 3,33 %). 5.2. Kaip ir 2008 m., 2009 m. vėl gerokai sumažėjo sprendimų, kuriais patvirtinama pirminė pozicija, procentinė dalis (daugiau kaip 25 %: 2008 m. 48,08 %, o 2009 m. – 22,50 %). O štai absoliučiai teigiamų atsakymų po pirminio atsisakymo leisti susipažinti su dokumentais procentinė dalis beveik patrigubėjo: nuo 18,59 % 2008 m. iki 50 % 2009 m. Sprendimų, kuriais po pirminio atsisakymo leidžiama susipažinti su dokumentais iš dalies, procentinė dalis šiek tiek sumažėjo: nuo 33,33 % 2008 m. iki 27,50 % 2009 m. 5.3. Du pagrindiniai motyvai, dėl kurių pirminiu etapu atsisakoma leisti susipažinti su dokumentais, tebėra šie: - inspekcijų, tyrimų ir audito tikslų apsauga (4 straipsnio 2 dalies trečia įtrauka): neleista susipažinti su dokumentais šiek tiek dažniau nei 2008 m. (2008 m. 26,63 %, 2009 m. 27,61 %); - Komisijos sprendimų priėmimo proceso apsauga (4 straipsnio 3 dalis): iš viso neleista susipažinti su dokumentais 25,61 % visų atvejų (2008 m. 28,72 %), iš kurių 17,80 % susiję su dar nepriimtais sprendimais, o 7,81 % – su vidaus reikmėms skirtomis nuomonėmis. Atvejų, kai susipažinti su dokumentais neleista dėl komercinių interesų apsaugos, tebėra daug – 13,99 % visų atvejų (2008 m. – 14,4 %). 5.4. Pagrindiniai motyvai, kuriais pagrindžiamas atsisakymo leisti susipažinti su dokumentais patvirtinimas: - tyrimų tikslo apsauga (25,91 %, 2008 m. 27,85 %); - komercinių interesų apsauga (17,52 %, 2008 m. 24,89 %); - Komisijos sprendimų priėmimo proceso apsauga: iš viso neleista susipažinti su dokumentais 26,64 % atvejų (2008 m. 29,54 %), iš kurių 12,77 % susiję su dar nepriimtais sprendimais, o 13,87 % – su vidaus reikmėms skirtomis nuomonėmis. - akivaizdaus valstybės narės prieštaravimo dokumentų paviešinimui motyvu nebesivadovaujama nuo tada, kai Teisingumo Teismas nusprendė[5], kad reglamento 4 straipsnio 5 dalimi valstybei narei nesuteikiama veto teisė savo nuožiūra prieštarauti jos institucijų parengtų dokumentų paviešinimui. Valstybė narė privalo pagrįsti prieštaravimą reglamente numatytoms išimtims, todėl neleisti susipažinti su dokumentais galima vadovaujantis tik šiomis išimtimis. 6. Europos ombudsmenui pateikti skundai 6.1. 2009 m. ombudsmenas išnagrinėjo 16 skundų dėl Komisijos atsisakymo pateikti dokumentus[6]: Išnagrinėjus 2 skundus, nenustatytas netinkamas administravimas | 1906/2007/VIK | 97/2008/BEH | Išnagrinėjus 11 skundų, pateikta kritinė ir (arba) kitokia pastaba | 429/2007/PB | 488/2007/PB | 672/2007/WP | 819/2007/PB | 70/2008/TS | 443/2008/JMA | 1010/2008/AL | 1059/2008/WP | 1190/2008/DK | 3085/2008/GG | 2/2009/MHZ | Išnagrinėjus 3 skundus, tyrimas nutrauktas | 3824/2006/GG | 1452/2007/PB | 2420/2007/BEH | 6.2. 2009 m. ombudsmenas pradėjo nagrinėti dvylika skundų dėl atsisakymo pateikti dokumentus. 7. Ieškiniai teismui 7.1. Pirmosios instancijos teismas priėmė du sprendimus bylose dėl Komisijos sprendimų, kuriais iš dalies nesuteikiama galimybė susipažinti su dokumentais vadovaujantis Reglamentu (EB) Nr. 1049/2001. Tai 2009 m. kovo 11 d. sprendimai bylose Borax Europe Ltd prieš Komisiją , T-121/05 ir T-166/05. Šiais sprendimais Pirmosios instancijos teismas panaikino Komisijos sprendimus, kuriais nesuteikiama galimybė susipažinti su įvairiais vieno mokslinių ekspertų, besispecializuojančių toksinio cheminių medžiagų poveikio žmonių reprodukcijai srityje, grupės posėdžio dokumentais. Ekspertus paskyrė valstybės narės, tačiau šiame posėdyje jie dalyvavo kaip ekspertai, o ne valstybių narių atstovai. Dėl Komisijos argumento, neva atskleidus ekspertų tapatybę ir kartu paviešinus posėdžio metu jų išreikštą nuomonę akivaizdžiai pažeistas jų neliečiamumas ir apsauga nuo nepateisinamo išorės spaudimo, Pirmosios instancijos teismas pareiškė, kad užginčytuose sprendimuose nurodyti tik neapibrėžti motyvai ir kad Komisija nepateikė su šiuo atveju susijusių įrodymų, kad tokia rizika iš tiesų buvo. Dėl kito Komisijos argumento, susijusio su sprendimų priėmimo išimtimi, Pirmosios instancijos teismas nurodė, kad iš principo teisės aktui parengti gautas mokslines nuomones institucija turi paviešinti, net jei jos gali sukelti polemiką ar atgrasyti jas pateikusius asmenis nuo dalyvavimo šios institucijos sprendimų priėmimo procese. Komisijos minėta rizika, kad paviešinus ekspertų nuomonę kilusios viešosios diskusijos gali paskatinti juos nebedalyvauti jos sprendimų priėmimo procese, yra neatsiejama nuo taisyklės, kuria pripažįstama galimybė susipažinti su dokumentais, kuriuose išdėstytos per preliminarias konsultacijas ir svarstymus, įskaitant be jokios abejonės ir konsultacijas su ekspertais, pateiktos nuomonės, skirtos vidaus reikmėms. Todėl Pirmosios instancijos teismas panaikino užginčytus sprendimus, nes, jo nuomone, atsisakymo motyvai pernelyg neapibrėžti. 7.2. 2009 m. pagal Reglamentą Nr. 1049/2001 pateikti šeši ieškiniai dėl Komisijos sprendimų[7]: Byla Vokietija prieš Komisiją, T-59/09 | Byla Shell Hellas Oil and Chemical SA (Shell Hellas AE) prieš Komisiją T-245/09[8] | Byla Société des Pétroles Shell SAS prieš Komisiją, T-251/09[9] | Byla Colegio Oficial de Farmacéuticos de Valencia prieš Komisiją T-337/09 | Byla Ioannis Terezakis prieš Komisiją, T-411/09 | Byla Dierk Stelzer prieš Komisiją, T-467/09 | 8. Išvados 8.1. Paraiškų pobūdis ir atsisakymo leisti susipažinti su dokumentais motyvai Kaip ir ankstesniais metais, bendra paraiškų analizė išvada yra ta, kad dažnai prašoma leisti susipažinti su Komisijos veikla Bendrijos teisės taikymo kontrolės srityje. Antai itin dažnai šios paraiškos teikiamos siekiant gauti dokumentų, kuriais būtų galima paremti pareiškėjo poziciją, pavyzdžiui, skunde dėl įtariamo Bendrijos teisės pažeidimo, administraciniame ieškinyje ar ieškinyje teismui, pavyzdžiui, dėl su konkurencijos politika susijusio Komisijos sprendimo. Reikia pažymėti, kad paprastai prašoma leisti susipažinti su didelės apimties dokumentais, kuriems išanalizuoti reikia įdėti nemažai administracinio darbo. Taip pat pažymėtina, kad su Komisijos sprendimų priėmimo proceso apsauga susijusi išimtis daugiausia nurodoma siekiant apsaugoti individualios paskirties sprendimų priėmimą. Teisėkūros srityje visuomenei vis dažniau suteikiama galimybė tiesiogiai susipažinti su dokumentais nelaukiant, kol Komisijai bus pateikta paraiška leisti su jais susipažinti. Komisijos generaliniai direktoratai sukūrė konkrečių politikos sričių interneto svetaines ir taip paviešino daugybę dokumentų. Su komercinių interesų apsauga susijusi išimtis daugiausia nurodoma paraiškose leisti susipažinti su konkurencijos politikos arba kvietimų dalyvauti konkurse dokumentais. 8.2. Teismo praktikos raida Pirmosios instancijos teismo praktika pasitvirtino šiais klausimais: - kadangi dėl pernelyg neapibrėžtų atsisakymo motyvų neleidžiama susipažinti su atskiros kategorijos dokumentais, jų nepakanka tam tikros išimties taikymui pateisinti; - institucija privalo įrodyti žalos konkrečiu atveju riziką – ši rizika turi būti pagrįstai numatoma, o ne vien hipotetinė; - kalbant apie su teisėkūra susijusią veiklą, Pirmosios instancijos teismo praktika atitinka Teisingumo Teismo sprendimo Turco [10] principus. PRIEDAS Reglamento (EB) Nr. 1049/2001 taikymo statistika 1. Į REGISTRą įTRAUKTų DOKUMENTų SKAIčIUS PIRMINėS PARAIšKOS 2. PARAIšKų SKAIčIUS 2007 m. | 2008 m. | 2009 m. | 4 196 | 5 197 | 5 055 | 3. ATSAKYMAI 2007 m. | 2008 m. | 2009 m. | sk. | % | sk. | % | sk. | % | KARTOTINėS PARAIšKOS 4. PARAIšKų SKAIčIUS 2007 m. | 2008 m. | 2009 m. | 273 | 156 | 134 | 5. ATSAKYMAI 2007 m. | 2008 m. | 2009 m. | sk. | % | sk. | % | sk. | % | 1. 2010 m. balandžio 30 d. duomenimis, 14 paraiškų dar tebebuvo nagrinėjamos, nes dokumentų, su kuriais prašyta susipažinti, apimtis labai didelė. NEIGIAMų ATSAKYMų SUSKIRSTYMAS PAGAL TAIKYTą IšIMTį (%) 6. PIRMINėS PARAIšKOS 2007 m. | 2008 m. | 2009 m. | 4.1.a. Visuomenės intereso apsauga. Pirma įtrauka. Visuomenės saugumas | 1,19 | 0,18 | 1,36 | 4.1.a. Visuomenės intereso apsauga. Antra įtrauka. Gynybos ir kariniai reikalai | 2,23 | 0,82 | 0,54 | 4.1.a. Visuomenės intereso apsauga. Trečia įtrauka. Tarptautiniai santykiai | 10,98 | 10,24 | 8,17 | 4.1.a. Visuomenės intereso apsauga. Ketvirta įtrauka. Finansinė, pinigų ar ekonominė politika | 1,26 | 2,9 | 2,09 | 4.1.b. Individo privatumo ir neliečiamumo apsauga | 5,04 | 5,98 | 6,99 | 4.2. Pirma įtrauka. Komercinių interesų apsauga | 10,79 | 14,4 | 13,99 | 4.2. Antra įtrauka. Teismo proceso ir teisinės pagalbos apsauga | 6,08 | 6,52 | 9,81 | 4.2. Trečia įtrauka. Inspekcijų, tyrimų ir audito tikslų apsauga | 23,48 | 26,63 | 27,61 | 4.3. Pirma pastraipa. Sprendimų priėmimo procesas, dar nepriimtas sprendimas | 12,02 | 13,5 | 17,80 | 4.3. 2 pastraipa. Sprendimų priėmimo procesas, dar nepriimtas sprendimas: vidaus reikmėms skirtos nuomonės, pateiktos per preliminarius svarstymus ir konsultacijas | 19,29 | 15,22 | 7,81 | 4.5. Valstybės narės / autoriaus atsisakymas | 7,64 | 3,62 | 3,81 | Iš viso | 100,00 | 100,00 | 100,00 | 7. KARTOTINėS PARAIšKOS 2007 m. | 2008 m. | 2009 m. | 4.1.a. Visuomenės intereso apsauga. Pirma įtrauka. Visuomenės saugumas | 0,9 | 0,42 | 2,55 | 4.1.a. Visuomenės intereso apsauga. Antra įtrauka. Gynybos ir kariniai reikalai | 0,4 | 0,42 | 0 | 4.1.a. Visuomenės intereso apsauga. Trečia įtrauka. Tarptautiniai santykiai | 2,2 | 5,91 | 4,38 | 4.1.a. Visuomenės intereso apsauga. Ketvirta įtrauka. Finansinė, pinigų ar ekonominė politika | 0,4 | 0,84 | 3,28 | 4.1.b. Individo privatumo ir neliečiamumo apsauga | 4,8 | 5,06 | 14,23 | 4.2. Pirma įtrauka. Komercinių interesų apsauga | 25,25 | 24,89 | 17,52 | 4.2. Antra įtrauka. Teismo proceso ir teisinės pagalbos apsauga | 4,8 | 3,8 | 5,47 | 4.2. Trečia įtrauka. Inspekcijų, tyrimų ir audito tikslų apsauga | 24,75 | 27,85 | 25,91 | 4.3. Pirma pastraipa. Sprendimų priėmimo procesas, dar nepriimtas sprendimas | 5,7 | 17,3 | 12,77 | 4.3. 2 pastraipa. Sprendimų priėmimo procesas, dar nepriimtas sprendimas: vidaus reikmėms skirtos nuomonės, pateiktos per preliminarius svarstymus ir konsultacijas | 11,7 | 12,24 | 13,87 | 4.5. Valstybės narės atsisakymas | 19,1 | 1,27 | 0 | Iš viso | 100,00 | 100,00 | 100,00 | PARAIšKų SUSKIRSTYMAS 8. PAGAL PAREIšKėJų SOCIALINę PROFESINę KATEGORIJą (%) 2007 m. | 2008 m. | 2009 m. | Akademinė visuomenė | 31,85 | 31,03 | 21,29 | Pilietinė visuomenė (interesų grupės, pramonės atstovai, NVO ir kt.) | 17,77 | 18,26 | 9,85 | Socialinės profesinės kategorijos nenurodę asmenys | 15,33 | 16,75 | 45,5 | Valstybės institucijos (ne ES institucijos) | 15,69 | 14,19 | 7,33 | Advokatai | 9,69 | 11,01 | 10,24 | Kitos ES institucijos | 6,75 | 6,3 | 3,77 | Žurnalistai | 2,90 | 2,46 | 2,02 | 9. PARAIšKų GEOGRAFINIS PASISKIRSTYMAS (%) 2007 m. | 2008 m. | 2009 m. | Belgija | 19,86 | 18,93 | 18,26 | Vokietija | 15,58 | 16,89 | 16,61 | Italija | 8,18 | 8,54 | 7,18 | Prancūzija | 9,32 | 8 | 8,01 | Jungtinė Karalystė | 5,76 | 6,34 | 6,23 | Ispanija | 5,92 | 5,29 | 6,27 | Nyderlandai | 4,42 | 4,83 | 5,45 | Kita | 1,76 | 2,63 | - | Liuksemburgas | 2,8 | 2,61 | 1,71 | Nenurodyta | 1,16 | 2,61 | 10,57 | Lenkija | 2,41 | 2,57 | 2,86 | Danija | 1,23 | 2,45 | 1,63 | Austrija | 2,71 | 2,11 | 1,98 | Graikija | 1,5 | 1,93 | 1,06 | Portugalija | 1,18 | 1,5 | 1,61 | Švedija | 1,46 | 1,44 | 2,13 | Airija | 0,82 | 1,28 | 0,72 | Čekija | 0,89 | 1,26 | 1,11 | Šveicarija | 0,82 | 1,18 | - | Suomija | 1,43 | 1,08 | 0,78 | Jungtinės Amerikos Valstijos | 0,61 | 1,02 | 0,09 | Vengrija | 0,86 | 0,86 | 0,70 | Lietuva | 0,55 | 0,62 | 0,35 | Rumunija | 0,96 | 0,58 | 0,93 | Norvegija | 0,32 | 0,36 | 0,07 | Bulgarija | 0,94 | 0,36 | 0,56 | Slovėnija | 1,8 | 0,32 | 0,39 | Latvija | 0,14 | 0,28 | 0,06 | Lichtenšteinas | 0,45 | 0,28 | - | Slovakija | 0,59 | 0,24 | 0,50 | Japonija | 0,2 | 0,24 | - | Kipras | 0,25 | 0,22 | 0,20 | Malta | 0,45 | 0,2 | 0,30 | Kinija (įskaitant Honkongą) | 1,01 | 0,14 | - | Estija | 0,29 | 0,1 | 0,17 | Rusija | 0,05 | 0,1 | - | Meksika | 0,05 | 0,1 | - | Kroatija | 0,43 | 0,08 | - | Ukraina | 0,04 | 0,08 | - | Naujoji Zelandija | 0,08 | - | Australija | 0,07 | 0,06 | 0,07 | Brazilija | 0,04 | 0,06 | - | Turkija | 0,12 | 0,04 | - | Kanada | 0,25 | 0,04 | - | Izraelis | 0,12 | 0,04 | - | Pietų Afrikos Respublika | 0,04 | - | BJRM | 0,04 | 0,02 | -- | Albanija | 0,02 | 0,02 | - | Islandija | 0,02 | 0 | - | Egiptas | 0,14 | 0 | - | ES nepriklausančios Europos šalys | - | - | 0,76 | Azija | - | - | 0,19 | Pietų Amerika | - | - | 0,09 | Šiaurės Amerika | - | - | 0,28 | Afrika | - | - | 0,20 | 2007 m. | 2008 m. | 2009 m. | ES šalys | 92,28 | 99,46 | 87,79 | Šalys kandidatės | 0,12 | 0 | 0 | Kita | 4,55 | 0 | 1,63 | Nenurodyta | 3,05 | 0,54 | 10,57 | 10. PAGAL INTERESų SRITį (%) Generalinis direktoratas / Tarnyba | 2007 m. | 2008 m. | 2009 m. | SG – Generalinis sekretoriatas | 10,19 | 9,38 | 10,10 | TREN – Energetika ir transportas | 7,54 | 8,18 | 8,02 | MARKT – Vidaus rinka | 6,46 | 7,28 | 7,27 | COMP – Konkurencija | 7,32 | 7,18 | 7,03 | JLS – Teisingumas, laisvė ir saugumas | 8,45 | 6,69 | 7,74 | ENV – Aplinka | 6,11 | 6,07 | 8,37 | ENTR – Įmonės | 5,48 | 5,91 | 4,55 | SANCO – Sveikata ir vartotojų apsauga | 4,27 | 5,74 | 4,69 | TAXUD – Mokesčiai ir muitų sąjunga | 4,82 | 5,17 | 6,20 | ADMIN – Personalas ir administracija + OIB, Infrastruktūros ir logistikos biuras Briuselyje + OIL, Infrastruktūros ir logistikos biuras Liuksemburge | 2,34 +0.22 | 4,08 +0.28 | 3,15 | EMPL – Užimtumas ir socialiniai reikalai | 3,1 | 3,72 | 3,28 | AGRI – Žemės ūkis | 4,11 | 3,6 | 4,07 | REGIO – Regioninė politika | 3,69 | 3,42 | 3,67 | TRADE – Prekyba | 2,48 | 2,72 | 2,08 | RELEX – Išorės santykiai | 4,09 | 2,39 | 2,25 | INFSO – Informacinė visuomenė | 2,21 | 2,3 | 2,29 | SJ – Teisės tarnyba | 1,34 | 1,75 | 1,80 | DEV – Vystymasis | 2,12 | 1,67 | 1,33 | AIDCO – EuropeAid bendradarbiavimo biuras | 1,27 | 1,55 | 1,42 | ELARG – Plėtra | 3,18 | 1,5 | 1,74 | EAC – Švietimas ir kultūra | 1,58 | 1,4 | 1,44 | RTD – Moksliniai tyrimai | 1,64 | 1,23 | 1,52 | ECFIN – Ekonomikos ir finansų reikalai | 1,07 | 1,23 | 1,87 | MARE – Jūrų reikalai ir žuvininkystė | 0,95 | 1,13 | 0,79 | BUDG – Biudžetas | 1,31 | 1,07 | 1,07 | COMM – Komunikacija | 0,73 | 0,85 | 0,41 | OLAF – Europos kovos su sukčiavimu tarnyba | 0,45 | 0,62 | 0,24 | CAB – Komisijos narių kabinetai | 0,16 | 0,43 | 0,30 | DGT – Vertimo raštu generalinis direktoratas | 0,4 | 0,32 | 0,13 | EPSO – Personalo atrankos tarnyba | 0,08 | 0,23 | 0,26 | ESTAT – Eurostatas | 0,24 | 0,22 | 0,11 | PMO – Individualių išmokų administravimo ir mokėjimo biuras | 0,13 | 0,18 | - | ECHO – Humanitarinė pagalba | 0,21 | 0,15 | 0,24 | JRC – Jungtinis tyrimų centras | 0,02 | 0,13 | 0,22 | IAS – Vidaus auditas | 0,1 | 0,07 | 0,02 | BEPA – Europos politinių patarėjų biuras | 0,06 | 0,07 | 0,06 | OPOCE – Leidinių biuras | 0,03 | 0,05 | 0,19 | SCIC – Jungtinė vertimo žodžiu ir konferencijų tarnyba | 0,02 | 0,02 | 0,02 | DIGIT | 0,03 | 0 | 0,07 | FC – Finansų kontrolė | 0,02 | - | - | Iš viso | 100 | 100 | 100 | [1] OL L 145, 2001 5 31, p. 43. [2] „ iš institucijų arba jų įsteigtų agentūrų, iš valstybių narių, trečiųjų šalių arba tarptautinių organizacijų kilę dokumentai, kurie, priklausomai nuo atitinkamos institucijos taisyklių, klasifikuojami kaip „TRÈS SECRET/TOP SECRET“ (YPATINGAI SLAPTI), „SECRET“ (SLAPTI) arba „CONFIDENTIEL“ (KONFIDENCIALŪS) ir kurie gina esminius Europos Sąjungos arba vienos ar daugiau valstybių narių interesus 4 straipsnio 1 dalies a punkte minimose srityse, ypač susijusius su visuomenės saugumu, gynyba ir kariniais reikalais .“ (9 straipsnio 1 dalis). [3] Europos Sąjungos leidinių biuro duomenų bazė. [4] Europos Parlamento duomenų bazė. [5] Plg. 2007 m. gruodžio 18 d. Teisingumo Teismo sprendimą byloje C-64/05P Švedija prieš Komisiją . [6] Daugiau informacijos apie šiuos atvejus galima rasti http://www.ombudsman.europa.eu/cases/home.faces. [7] Daugiau informacijos apie šias bylas galima rasti http://curia.europa.eu/jurisp/cgi-bin/form.pl?lang=lt. [8] Išbraukta iš registro 2010 m. sausio 5 d. nutartimi. [9] Išbraukta iš registro 2010 m. sausio 5 d. nutartimi. [10] 2008 m. liepos 1 d. Teisingumo Teismo sprendimas bendrose bylose, C-39/05 P ir C-52/05, Rink. p. I- 4723.